ডায়ান উইস্ট

ডায়ান ইভলিন উইস্ট (ইংরেজি: Dianne Evelyn Wiest, (/wiːst/; জন্ম: ২৮শে মার্চ ১৯৪৮) হলেন একজন মার্কিন অভিনেত্রী। অভিনয়ের কৃতিত্ব হিসেবে তিনি দুবার একাডেমি পুরস্কার লাভ করেন। এছাড়া তিনি একবার গোল্ডেন গ্লোব পুরস্কার, দুবার স্ক্রিন অ্যাক্টরস গিল্ড পুরস্কার ও দুবার প্রাইমটাইম এমি পুরস্কার লাভ করেন এবং একবার বাফটা পুরস্কারের মনোনয়ন লাভ করেন। উইস্ট ম্যারিল্যান্ড বিশ্ববিদ্যালয় থেকে নাট্যতত্ত্ব বিষয়ে পড়াশুনা করে কিছুদিন মঞ্চনাটকে অভিনয় করেন। ১৯৭১ সালের সলিটায়ার/ডাবল সলিটায়ার নাটক দিয়ে তার ব্রডওয়েতে অভিষেক হয়। ১৯৮৪ সালে একটি ছোট চরিত্র দিয়ে তার চলচ্চিত্রে অভিষেক হয়। ১৯৮৬ সালে উডি অ্যালেন পরিচালিত হান্নাহ অ্যান্ড হার সিস্টারস চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার লাভ করেন। তিনি অ্যালেন পরিচালিত আরও তিনটি চলচ্চিত্রে কাজ করেন, সেগুলো হল দ্য পার্পল রোজ অব কায়রো (১৯৮৫), রেডিও ডেজ (১৯৮৭) ও সেপ্টেম্বর (১৯৮৭)। তিনি তার দ্বিতীয় একাডেমি পুরস্কারের জন্য মনোনীত হন রন হাওয়ার্ড পরিচালিত হাস্যরসাত্মক নাট্যধর্মী পেরেন্টহুড (১৯৮৯) চলচ্চিত্রের জন্য। তার অপর একটি একাডেমি পুরস্কার আসে অ্যালেনের পরিচালনায় বুলেট্‌স ওভার ব্রডওয়ে (১৯৯৪) চলচ্চিত্রে অভিনয়ের জন্য। তার অভিনীত অন্যান্য উল্লেখযোগ্য চলচ্চিত্র হল ফুটলুজ (১৯৮৪), দ্য লস্ট বয়েজ (১৯৮৭), ব্রাইট লাইট্‌স, বিগ সিটি (১৯৮৮), এডওয়ার্ড সিজরহ্যান্ড্‌স (১৯৯০), লিটল ম্যান টেট (১৯৯১), দ্য বার্ডকেজ (১৯৯৬), প্র্যাকটিক্যাল ম্যাজিক (১৯৯৮), ড্যান ইন রিয়্যাল লাইফ (২০০৭), সিনেকডোশ, নিউ ইয়র্ক (২০০৮), র‍্যাবিট হোল (২০১০) ও সিস্টারস (২০১৫)। উইস্ট ১৯৪৮ সালের ২৮শে মার্চ মিজুরির কানসাস সিটিতে জন্মগ্রহণ করেন। তার পিতা বার্নার্ড জন উইস্ট ছিলেন একটি কলেজের ডিন এবং মার্কিন সেনাবাহিনীর মনস্তাত্ত্বিক সামাজিক কর্মী হিসেবে কাজ করেছেন। তার মাতা অ্যান স্টুয়ার্ট (প্রদত্ত নাম: কেডি) ছিলেন একজন সেবিকা। তার বাবা ক্রোয়েশীয় ও জার্মান বংশোদ্ভূত এবং মা স্কটিশ বংশোদ্ভূত ছিলেন। আলজিয়ার্সে তাদের পরিচয় হয়েছিল। উইস্টের দুই ভাই রয়েছে। তারা হলেন গ্রেগ ও ডন। উইস্টের শৈশবে ইচ্ছা ছিল একজন ব্যালে নৃত্যশিল্পী হওয়া, কিন্তু নুর্নবার্গ আমেরিকান হাই স্কুলে পড়াকালীন তিনি তার লক্ষ্য পরিবর্তন করেন। তিনি ১৯৬৯ সালে ম্যারিল্যান্ড বিশ্ববিদ্যালয় থেকে কলা ও বিজ্ঞান বিষয়ে স্নাতক ডিগ্রি অর্জন করেন। উইস্টের তার প্রতিনিধি স্যাম কোনের সাথে সম্পর্ক রয়েছে। তিনি দুটি কন্যা সন্তান দত্তক নেন। তারা হলেন এমিলি (জন্ম ১৯৮৭) এবং লিলি (জন্ম ১৯৯১)। "Deaths: Wiest, Dr. Bernard"। দি অ্যাডভোকেট। নিউজব্যাংক। ৩ মে ১৯৮৬। সংগ্রহের তারিখ ২৮ মার্চ ২০১৮।  ইউটিউবে Dianne Wiest winning Best Supporting Actress for "Hannah and Her Sisters", presenters' announcing her win at the 1987 awards confirm pronunciation, accessed August 20, 2014 Stated as being 44, at the time, in an interview published on January 15, 1991, see here [১] "Dianne Wiest biography"। ফিল্ম রেফারেন্স (ইংরেজি ভাষায়)। সংগ্রহের তারিখ ২৮ মার্চ ২০১৮।  বেনেটস, লেসলি (১৮ মার্চ ১৯৮৭)। "Dianne Wiest Makes Neurosis A Success Story"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৮ মার্চ ২০১৮।  "NewsLibrary Search Results"। নিউজ ব্যাংক (ইংরেজি ভাষায়)। সংগ্রহের তারিখ ২৮ মার্চ ২০১৮।  "Dianne Wiest Lauded in German Press for Role in Senior Play 'Pygmalion,' NHS Trichter, Vol 15, No 3, fall 2003, p. 19. "The Women of Maryland: Alumni Who Have Made A Difference"। University of Maryland Women Alumni (ইংরেজি ভাষায়)। ১৯ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৮।  ওয়েবার, ব্রুস (৬ মে ২০০৯)। "Sam Cohn, Powerful Talent Broker, Dies at 79"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৮ মার্চ ২০১৮।  উইকিমিডিয়া কমন্সে ডায়ান উইস্ট সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ডায়ান উইস্ট (ইংরেজি) ইন্টারনেট মুভি ডেটাবেজে ডায়ান উইস্ট (ইংরেজি)